o
Onko enkeleitä olemassa?
Ovatko ihmeparanemiset aitoja?
Onko kuolemanjälkeistä elämää?
Voivatko ihmiset saada yliluonnollista apua?
Onko tulevaisuus kerrottu etukäteen?
Sid Roth on tutkinut yliluonnollista 25 vuotta.
Liity Sidin seuraan Yliluonnol- lista! -sarjan tässä osassa.
Hei, Sid Roth täällä Gary ja Kathi Oatesin kanssa.
Tervetuloa maailmaani, missä yliluonnollinen on luonnollista.
Rakastan Jumalan läsnäoloa. Se tulee olemaan niin käsinkosketeltavaa,
että uskon monen teistä voivan tuntea sen.
Vieraani, kuten sinäkin, ovat lukeneet Raamattua
ja kuulleet ihmeistä, mutta he eivät nähneet niitä,
joten he ajattelivat: "Ehkä niitä voi nähdä ulkomailla."
Gary, odotitko näkeväsi ihmeitä, kun lähdit Brasiliaan?
Toivoin näkeväni niitä.
Minulle oli kerrottu ihmeistä ja merkeistä, joita siellä tapahtui.
En halunnut vain lukea toisten kokemuksista,
vaan halusin nähdä ihmeet omin silmin.
Kathi, halusit varmaan samaa.
Olitte siis Brasiliassa. Istuitteko eturivissä?
En...tai itse asiassa istuin.
Istuit eturivissä, ja yhtäkkiä Jumala käski tehdä jotain,
missä ei ollut paljon järkeä.
En ollut aikaisemmin kokenut Jumalan läsnäoloa niin kuin koin sen siinä.
Se oli niin voimakkaana ylläni, ja Jumala sanoi minulle:
"Riisu kengät. Seisot pyhällä maalla."
Ajattelin heti: "En halua tehdä sitä."
Minulla oli puhtaat sukat, ja lattia oli likainen.
En todellakaan halunnut totella Jumalaa.
Hetkeä myöhemmin Jumala puhui uudelleen, vakavammin:
"Riisu kenkäsi." Ajattelin olevani pulassa.
Ajattelitko ensimmäisellä kerralla,
että se on Jumala vai luulitko sen johtuvan syömästäsi pizzasta?
Ajattelin, että se on Jumala.
Usein Jumala puhuu meille, emmekä huomioi sitä.
Emme ota Jumalan puhetta vakavasti ja ole kuuliaisia.
Hänen täytyi käskeä sinua kahdesti. Mitä sitten teit?
Ajattelin: "On varmaan paras totella Jumalaa."
Riisuin kenkäni ja seisoin sukkasillani.
Kathi, seurasitko tätä kengänriisumista?
Seisoin hänen vieressään, ja huomasin hänen tekevän niin.
Herran läsnäolo oli rakennuksessa niin voimakas,
että keskityin täysin ylistämään.
Olit riisunut kenkäsi. Mitä tapahtui?
Seisoin ja ylistin, ja kyyneleet alkoivat virrata poskillani,
koska Jumalan läsnäolo oli niin voimakkaana ylläni
kuuliaisuuteni ja kenkien riisumisen takia.
Jos en olisi totellut, sitä seuran- neita asioita ei olisi tapahtunut.
Avasin silmäni ja näin lavalla kaksi tanssijaa,
joiden ympärillä tanssi kolme enkeliä.
Niin myös kahden muun tanssijan ympärillä.
Sivuilla oli yksittäisiä tanssijoita.
Kunkin takana oli suuri enkeli, joka liikkui tanssijan mukana.
Olitko nähnyt enkeleitä aikaisemmin? -En.
Se taitaa sekoittaa koko ajatusmaailman.
Täysin. Olin järkyttynyt näkemästäni.
Katsoin ylös. Lavan yläpuolinen alue oli täynnä ylistäviä enkeleitä.
He soittivat ja tanssivat. Se näytti juhlilta.
Näyttivätkö he ihmisiltä vai olivatko he läpinäkyviä?
Läpinäkyviä. Näin heidän lävitseen.
Heidän hulmuavat asunsa näyttivät todella kauniilta.
En tiennyt, mitä ajatella.
Olin pyytänyt Jumalalta tällaista kokemusta,
ja kun se tapahtui, en osannut käsitellä sitä.
Mietin: "Olenko tulossa hulluksi vai mitä tämä on?"
Jatkoin Jumalan ylistämistä. Tilanne ylitti kaiken kokemani.
Huusin: "Jumala, en ymmärrä tätä, mutta haluan enemmän sinua.
Haluan enemmän läsnäoloasi elämääni."
Sanottuani niin tunsin kasvavani lähes viisi metriä korkeaksi.
Kuin olisin muuttunut jättiläiseksi.
Katselin ihmisiä alapuolellani, ja kaikki he ylistivät Jumalaa.
Ajattelin: "Vau. Tämä on siistiä."
Aloin siis yhtäkkiä kasvaa. Kasvoin teltan yläosaan saakka.
Tämä kaikki oli sinulle uutta. Oliko se pelottavaa?
Todella pelottavaa. Kun olin teltan yläosassa...
Seurakunta kokoontuu teltassa, johon mahtuu 3000 ihmistä.
Se on iso teltta.
Olin teltan yläosassa ja katsoin allaolevia, ja minua pelotti.
Aloin vastustella, kuin olisin laittanut jarrut päälle.
Kun tein niin, aloin laskeutua.
Tajusin tehneeni ison virheen ja sanoin:
"Jumala, anna anteeksi! Ylhäällä oli parempi!"
Varmasti.
Silloin suunta vaihtui ja aloin mennä ylöspäin,
ja kuin Teräsmies lensin tentan läpi taivaalle.
Näin lintuperspektiivistä koko kaupungin.
Näin tentan, ja se hohti.
Jumalan läsnäolo loisti niin kirkkaasti teltasta.
Telttaan avautui reikä. Niin kuin Jumala olisi antanut zoomaavan näön:
näin reikään ja telttaan, missä ihmiset ylistivät Jumalaa.
Nyt todella pelästyin.
Olen sellainen, joka haluaa aina hallita kaiken,
ja nyt en hallinnut enää mitään.
Aloin vastustella taas. Pelkäsin tuntematonta ja yliluonnollista.
Vaikka halusin sitä, pelkäsin sitä, kun se tapahtui.
Olit siis ilmassa. Näitkö vaimosi?
En nähnyt häntä.
Kun vastustelin pelostani johtuen sitä, mitä Jumala teki,
aloin laskeutua ja ajattelin: "Voi ei."
Tajusin, että Jumala vie niin pitkälle kuin antaa Hänen viedä.
Minä asetin sen rajan, kuinka pitkälle menin Hänen kanssaan.
Uskon, että Hän olisi vienyt minut valtaistuinsaliin,
jos en olisi vastustellut.
Joten palasit. -Palasin takaisin alas telttaan.
Nostin käteni, jotka olivat todella pitkät ja nousivat korkealle.
Katsoin ylös ja sanoin:
"Jumala, anna anteeksi. Haluan enemmän sinua."
Kun sanoin niin ja katsoin ylös, näin Jeesuksen laskeutuvan.
Hänellä oli valkoinen kaapu, ja Hänen kätensä olivat ojennetut.
Hän tuli alas ja otti minua käsistä kiinni.
Hän piti minusta lujasti kiinni.
Niin kuin Hän olisi sanonut: "En päästä sinusta irti."
Olin aivan häkeltynyt ja vaikuttunut Hänen läsnäolostaan.
Yhtäkkiä oikeaa kättäni alkoi polttaa...
Jatketaan kohta tästä.
Seuraavana päivänä monet parantuivat,
ja sanon nyt, että monet katsojat tulevat parantumaan.
Palaamme kohta.
Palaamme tuota pikaa Yliluonnollista! -ohjelmaan.
Jumalan tarkoitus alusta asti oli kaikkien kansojen tuleminen yhdeksi
Messias Jeesuksessa
ja rikkoa juutalaista ja pakanaa erottava muuri.
Kun juutalainen hengellinen DNA yhdistyy uuden liiton DNA:han,
tulee, mitä Paavali kutsuu "elämäksi kuolleista".
Siksi Sid Rothin internetsivusto on täynnä
ajan hermolla olevia artikkeleita ja opetusta uudesta ihmisestä.
Käy sidroth.org:issa tänään.
Palaamme nyt Yliluonnollista! -ohjelmaan.
Hei, olen Gary ja Kathi Oatesin kanssa.
He halusivat vain nähdä, mistä Raamatussa kerrotaan.
He matkustivat Brasiliaan. Gary riisui kenkänsä kokouksessa,
koska Jumalan Henki käski häntä tekemään niin.
Paikka oli likainen, ja hän vastusteli.
Jos hän ei olisi totellut, seuraavaa ei olisi tapahtunut:
hän oli ruumiinsa ulkopuolella ja näki enkeleitä ja Jeesuksen.
Hän palasi ruumiiseensa, ja mitä sitten tapahtui?
Niin, kättäsi alkoi poltella.
Kyllä. Tuntui siltä kuin vasen käteni olisi ollut tulessa.
Minusta tuntui, etten kestäisi sitä yhtään kauempaa.
Silloin Jeesus päästi irti, ja henkeni palasi ruumiiseeni.
Koska henkeni oli ollut Herran läsnäolossa,
sen paluu oli ruumiilleni kuin räjähdys.
Kathi, mitä hän sanoi sinulle sen jälkeen?
Hän ei pystynyt puhumaan. -Miten niin? Hyvinhän hän puhuu.
Olin ihan sekaisin ja kuin lattiaan naulittu.
Pystyin hädin tuskin liikkumaan. Itkin ja sanoin:
"Jumala, en ymmärrä tätä, mutta haluan enemmän sinua."
Tunsin itseni niin pieneksi ja mitättömäksi
Kaikkivaltiaan Jumalan läsnäolossa. Se on elämäni mahtavin kokemus.
Siirrytään seuraavaan päivään. Mitä tapahtui?
Menin aikaisin kokoukseen. Jumalan voima iski minuun.
Olin eturivissä ja kaaduin lattialle.
En pystynyt taaskaan liikkumaan. Ajattelin: "Mitä tapahtuu?"
Minun oli vaikea puhua koko sinä päivänä.
Minun oli vaikea muodostaa sanoja.
Jumalan läsnäolo oli ylläni tuolloin koko ajan. Itkin.
Olin lattialla ja näin ylistysryhmän aloittavan.
Yhtäkkiä kaikki muuttui, ja Jumala vei minut paikkaan,
missä oli kultainen tie, portaat ja taso.
Teidän on ymmärrettävä: hän ei ollut kokenut tällaista aikaisemmin.
Tämä muistuttaa enemmän Raamattua
kuin uskonnollisten kristittyjen toimintaa.
Kumman valitset? Sen, mikä muistuttaa Raamattua
vai haluatko uskontoa? Minä valitsen Raamatun. Jatka.
Näin kultaisen tason ja portaat. Tason päällä oli suuri valtaistuin.
Kukaan ei istunut sillä, mutta Jeesus seisoi sen oikealla puolella.
Hänellä oli eri vaatteet kuin aikaisemmin.
Hänellä oli valtikka kädessään.
Hänen vyötärönsä yläpuolelta tuleva kirkkaus oli suunnaton.
Pystyin tuskin katsomaan sitä.
Sid, luulin oikeasti kuolevani.
Itse asiassa luulin, että ehkä olen kuollut ja mennyt Taivaaseen.
Se oli niin todellista.
Sitten palasin ruumiiseeni ja kiemurtelin tuskissani lattialla.
Ilmeeni kuvasti kauhua.
Huusin, mutta suustani ei tullut ääntä.
Kathi näki minut siinä tilassa. -Aivan.
Hän huusi ympärillä oleville: "Tehkää jotain!"
Säikähdin.
Luulitko, että hän oli saanut sydänkohtauksen?
En tiennyt, mitä tapahtui.
Täytyy ymmärtää, että olimme vieraassa maassa,
enkä ollut nähnyt Garyn koskaan pelänneen mitään.
Ei yhtään mitään. Hän on aina ollut rohkea.
Kauhistunut ilme hänen kasvoillaan sai minut pelkäämään kovasti.
Mitä sitten tapahtui?
Kukaan ei ymmärtänyt, mitä minulle tapahtui.
Olin kauhuissani ja huusin tuskissani,
koska tajusin niin selvästi synti- syyteni pyhän Jumalan läsnäolossa.
Se sai minut kauhistumaan.
Huusin: "Jumala, anna anteeksi!"
Tunsin Jumalan puhdistavan koko elämäni.
Se oli kuin olisi puhdistunut vesi- putouksen alla - ulkoa ja sisältä.
Emme ymmärrä, kuinka kaukana olemme siitä,
miksi Jumala on meidät luonut.
Emme ymmärrä - tätä sanaa ei kuule usein - syntisyyttämme.
Emme ymmärrä, kuinka syntisiä olemme,
paitsi jos Jumala valaisee meille tilanteemme.
Tuo on totta.
Isä vastasi katuvalle sydämelleni antamalla täysin anteeksi.
Olin lattialla tällä kertaa kaksi tuntia. En pystynyt liikkumaan.
Itkin. Kun yritin nousta, en pystynyt kävelemään.
Parin ihmisen piti auttaa minua.
Päädyin istumaan kirkon takapenkkiin.
Kathi kyseli: "Mitä tapahtui?"
En pystynyt vastaamaan, koska halusin käsitellä sitä vielä itse.
Sanoin: "Kerron myöhemmin. Voin hyvin."
Tärisin kuitenkin niin paljon, että minun oli vaikea istua.
Sinut tuotiin sitten lavalle.
Millaisia ihmeitä tapahtui, kun olit siellä?
Se oli uskomatonta.
Minut piti kantaa lavalle tuolissa, koska en pystynyt kävelemään.
Hän ei pystynyt puhumaan. - Olin Randy Clarkin kanssa.
Hän pyysi kertomaan, mitä minulle oli tapahtunut.
En pystynyt puhumaan, joten hän pyysi Kathin eteen.
Kathi kertoi, mitä olin kertonut hänelle,
ja koko paikka meni sekaisin: kuin tornado olisi pyyhkäissyt sen läpi.
Ihmiset kaatuivat, huusivat ja parantuivat.
Paikassa oli voimakas Jumalan läsnäolo.
Parantuivatko monet? -Kyllä.
Vähän myöhemmin, kun pystyin taas puhumaan,
ihmiset pyysivät minua rukoilemaan puolestaan.
Pystyin nousemaan seisaalleni vain Jumalan ansiosta.
Aloin rukoilla ihmisten puolesta. Heitä oli pitkä jono.
Ja kaikki, joiden puolesta rukoilin, parantuivat heti.
Kuin olisi ollut aivan eri...
Gary ja Kathi, sama kirkkaus on tässä studiossa nyt.
Kuulitko mitä hän sanoi?
Kaikki, joiden puolesta hän rukoili, parantuivat.
Palaamme katkon jälkeen.
Palaamme tuota pikaa Yliluonnollista! -ohjelmaan.
Sid Roth on löytänyt maailman- laajuisen herätyksen avaimen.
Nyt on Jumalan aika tavoittaa juutalaiset rakkaudellaan.
Jeesus Messias on repinyt juuta- laiset ja pakanat erottavan muurin.
Yhdessä nämä muodostavat uuden ihmisen maailman tavoittamiseksi.
Jumala tavoittaa juutalaiset ihmeiden ja merkkien kautta.
Siksi sivustomme sidroth.org on täynnä työkaluja varustamaan sinut
kulkemaan ihmeissä ja merkeissä, ymmärtämään Israelia
ja seurakunnan juutalaisia juuria.
Käy sidroth.org:issa tänään.
Palaamme nyt Yliluonnollista! -ohjelmaan.
Hei, Sid Roth täällä Gary ja Kathi Oatesin kanssa.
Kathi, Garyllä oli tämä mahtava kokemus,
jota hänen vaimonaan todistit.
Ymmärtääkseni Jumala on myös avannut sinun silmäsi.
Kun rukoilet jonkun puolesta, näet enkelin tekevän jotain,
ja teet saman. Kerro siitä.
Se alkoi heti Garyn kokemuksen jälkeen samalla matkalla.
Olimme suuressa auditoriossa,
ja yhtäkkiä aloin nähdä enkeleitä ihmisten takana.
Tapahtumassa oli voitelu, mutta ei kovin voimakkaana.
Kun rukoilin ihmisten puolesta, joiden takana näin enkelin,
he parantuivat yksi toisensa jälkeen.
Tein saman, mitä näin enkelin tekevän:
jos hän puhalsi päähän, minäkin puhalsin.
Eikö Jeesuskin sanonut:
"Teen vain sitä, mitä näen Isäni tekevän"? -Kyllä.
Niin on hyvä toimia.
Gary, tässä on kirjasi "Avaa silmäni, Herra",
jonka olen lukenut. Kerropa rehellisesti, miksi kirjoitit sen.
Kirjoitin sen, koska halusin kaikkien tietävän,
että yliluonnollinen maailma on kaikkien ulottuvissa.
Kokemukseni Taivaassa ja enkelien vierailut...
Kaikki, siis aivan kaikki, voivat kokea saman.
Se on tarjolla kaikille.
Halusin kertoa siitä käytännönläheisesti,
jotta kaikki voivat ymmärtää sen.
Kerro yhdestä kirjan lukeneesta henkilöstä
ja siitä, mitä hänelle tapahtui. Hän on pastori.
Hän tuli kokoukseemme, jossa puhuin tästä.
Hän soitti minulle kuusi viikkoa myöhemmin.
Hän sanoi: "Olin kokouksessasi ja lähdin pettyneenä,
koska mitään ei tapahtunut."
Hän jatkoi: "Olen sellainen pastori, jolla on iso kirjasto,
ja pidän tutkimisesta." Hän oli teologityyppiä.
Hän sanoi: "Tein, mistä puhuit.
Aloin viettää yksin aikaa Jumalan kasvoja etsien
ja kokien Hänen läsnäolonsa joka päivä."
Hän sanoi: "Kun nousin sunnuntaina seisomaan ylistyksen aikana,
Jumalan läsnäolo tule ylleni. Tärisin. Jumala sanoi minulle:
"Haluatko nähdä jotain?" Vastasin "kyllä".
Jumala avasi silmäni, ja näin enke- lien kulkueen tulevan minua kohti.
Siinä oli kaikenlaisia enkeleitä: ylistäviä, parantavia, sotureita."
Mies jatkoi: "Kaaduin lattialle. En päässyt edes saarnaamaan.
Elämäni muuttui radikaalisti sen vuodatusrukouksen ansiosta."
Tiedätte rukouksesta ja siitä, kuinka olla läheinen Jumalan kanssa.
Kertokaa siitä vaihe vaiheelta. Kathi, sinäkin toimit samoin.
Mitä teette ollaksenne Jumalan läsnäolossa,
levätäksenne Hänen kirkkau- dessaan? Kertokaa, mitä teette.
Me molemmat vietämme aikaa yksin Herran kanssa päivittäin.
Se on hiljaista aikaa. Taustalla ei ole musiikkia.
Se on täydellisen rauhan tunnetta, kun pääsee Herran läsnäoloon.
Silloin "kylvemme" Hänen läsnäolossaan.
Kun niin sanotusti kulutamme sitä läsnäoloa,
Herra alkaa palvella enemmän ja enemmän yliluonnollisesti.
Se on aivan toinen maailma.
Eikö sinusta ole tylsää vain istua paikoillaan?
Ei, koska siinä Jumala alkaa puhua,
kuulee Hänen äänensä ja ymmärtää Hänen läsnäolonsa.
Joskus minusta tuntuu kuin olisin valtaistuinsalissa
Isän ja Jeesuksen kanssa, ja meillä on strategiapalaveri,
jossa Hän näyttää, mitä haluaa minun tekevän
ja kenen puolesta tulee rukoilla.
Siinä on läheisyyttä: olemme ystäviä.
Niin kuin puhun nyt sinulle, puhun Hänelle.
Sid, kun aloin tehdä tätä, se oli todella vaikeaa.
En pystynyt keskittymään. Ajatuk- seni harhailivat sinne sun tänne.
Se kesti todella kauan, mutta jatkoin itsepintaisesti.
Hain päättäväisesti Jumalan läheisyyttä.
Huusin: "Jumala, haluan enemmän sinua ja läsnäoloasi."
Rukoilin ennen, että Jumala antaisi ja tekisi sitä ja tätä.
Sitten tajusin, että haluan vain enemmän Häntä.
Millään muulla ei ole väliä.
Kun huusin "haluan enemmän sinua",
ja hain sitä päättäväisesti, aloin tuntea Jumalan läsnäolon.
Se ei ollut sellaista kuin jumalan- palveluksessa tai vastaavassa,
vaan aloin kokea sen kotona joka päivä.
Siinä se ero on. Nyt siinä ei kestä kauan,
koska Hänen läsnäolossaan olemisessa on harjaantunut.
Kerro lyhyesti henkilöstä, jolla oli kasvain
ja jonka päähän näit tulevan tulta.
Se oli mielenkiintoista. Rukoilimme noin 75-vuotiaan miehen puolesta.
Hänellä oli aivokasvain, ja hänet oli leikattu.
Lääkärit sanoivat, etteivät voi tehdä enempää,
ja lähettivät miehen kotiin kuolemaan.
Hän tuli seurakuntaan vaimonsa kanssa,
ja he pyysivät rukoilemaan miehen puolesta.
Kun rukoilimme, näin suuren enkelin oikealla puolellani avaavan siipensä
ja ympäröivän niillä miehen. Se oli herkkä hetki.
Kun katsoin uudestaan, minun oli vaikea uskoa näkemääni:
enkelin toisella puolella oli pienempi enkeli,
joka puhalsi tulta miehen päähän. Se näytti liekinheittimeltä.
Sanoin: "Hetkinen. Tunnetko mitään? Tapahtuuko sinulle jotain nyt?"
Hän sanoi: "Kyllä, pääni tuntuu kuumalta! Se on kuin tulessa!"
Iloitsin. Hän sanoi: "Olen parantunut."
Sanoin: "Mene lääkärille ja anna hänen vahvistaa parantuminen."
Hän sanoi: "Ei minun tarvitse. Olen parantunut. Tiedän sen!"
Sanoin: "Minäkin uskon sen." -Kun sen tietää, sen vaan tietää.
Minäpä kerron: tavalliset ihmiset, kun heidän silmänsä ovat avautuneet,
he näkevät näkymättömän maailman.
Katsokaa tätä tyttöä, joka on nähnyt enkelin ensimmäisen kerran.
Mitä tapahtui?
Täällä on enkeleitä kaikkialla. Kaikkien teidän ympärillä.
Kaikkialla. Teidän kaikkien välissä on enkeli.
Kaikkien välissä. Hyvänen aika!
Kerro vaan mitä näet.
Vieressäsi on yksi.
Oletko valmis vuodatusrukoukseen, jonka Gary ja Kathi rukoilevat nyt?
Valmistaudu. Gary, rukoile.
Voit kokea saman. Uskon, että Jumalan läsnäolo on luonasi nyt.
Tunnet, että jokin on huoneessa toisin. Se on Jumalan läsnäolo.
Rukoilen puolestasi lyhyesti
niin kuin Elisa rukoili palvelijansa puolesta.
Hän rukoili: "Herra, avaa hänen silmänsä, jotta hän näkisi."
Jumala avasi heti hänen silmänsä, ja hän näki Herran armeijan,
Herran enkelit ja tuliset vaunut, jotka ympäröivät vihollista.
Rukoilen samaa puolestasi: että Jumala avaisi silmäsi,
jotta saisit Isän kanssa suhteen, jollaista et ole koskaan kokenut,
ja alat kokea yliluonnollisen Hengen maailman.
Liity tähän rukoukseen.
Isä, kiitän sinua jokaisesta, joka kuuntelee tätä.
Pyydän, että vapautat voitelun enkelit heidän ylleen.
Herra, rukoilen: avaa heidän silmänsä, jotta he näkisivät.
Jotta he näkisivät luonnollisen maailman läpi
yliluonnolliseen Hengen maailmaan.
Isä, vaikuta heihin voimakkaasti läsnäolollasi.
Poista suomut heidän hengen silmiltään.
Herra, vie heidät uuteen paikkaan kanssasi.
Isä, anna ilmestys siitä, kuka todella olet,
ja mitä haluat tehdä heidän elämissään.
Isä, rukoilen, että vapautat parantavan läsnäolosi nyt.
Tunnetko sen? Nouse. Tee jotain.
Tee jotain, mitä et voinut tehdä ja mikä aiheutti kipua.
Monet teistä parantuvat nyt.
Kun istutte siinä, saatatte tuntea lämpöä tai sähkövirtaa.
Saatatte täristä tai itkeä. Sen aiheuttaa Jumalan läsnäolo.
Tunnen Jumalan läsnäolon koko ruumiissani. Kasvoni ovat tulessa.
Kuulen, että ihmiset, joilla on selkäkipuja,
jos kumarrutte nyt - oli teillä skolioosi tai mikä tahansa -
juuri nyt Jeesuksen nimessä, Jeesuksen nimessä...
Parantukaa. Eheytykää.
Ystävysty Jumalan kanssa. Hän haluaa olla ystäväsi.
Mikäli tämä ohjelma kosketti sinua ja haluat tukea ohjelmien käännös- ja tekstitystyössä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKH 1376A
Suomennos: Marja Kuipers